EA เซ็น MOU พันธมิตร 3 ราย ศึกษาสร้างเขื่อนผลิตไฟฟ้าพลังน้ำ 2 โครงการ
EA เซ็น MOU พันธมิตร 3 ราย ศึกษาสร้างเขื่อนผลิตไฟฟ้าพลังน้ำ 2 โครงการ
29 ก.ค. 2563

บริษัท พลังงานบริสุทธิ์ จำกัด (มหาชน) หรือ EA  ระบุว่า เมื่อวันที่ 24 กรกฎาคม 2563 บริษัทฯ และพันธมิตรอีก 3 ได้แก่ (1) Chaleun Sekong Energy Company Limited, ส.ป.ป. ลาว, (2) Vega Digital Company Limited, ประเทศไทย และ (3) PSL Service Sole company Limited, ส.ป.ป. ลาว ได้เสร็จสิ้นการร่วมลงนามกับรัฐบาลสาธารณรัฐประชาธิปไตยประชาชนลาว (ส.ป.ป. ลาว) ในบันทึกความเข้าใจ (MOU) เพื่อศึกษาความเป็นไปได้ในการพัฒนาแหล่งน้ำธรรมชาติของ ส.ป.ป. ลาว เพื่อสร้างเขื่อนผลิตกระแสไฟฟ้าใช้ภายในประเทศและส่งออกจำหน่ายต่างประเทศ จำนวน 2 โครงการ ได้แก่ (1) Saravan Downsteam Hydropower Project และ (2) Phamong Hydropower Project
โดยบันทึกความเข้าใจดังกล่าว มีกำหนดการศึกษาความเป็นไปได้ให้แล้วเสร็จภายใน 2 ปี ซึ่งผู้ร่วมพัฒนาจะได้ดำเนินการร่วมสำรวจ ศึกษาผลกระทบ และประเมินความเป็นไปได้ ภายใต้ขอบเขตการศึกษาและพัฒนา ที่กำหนดโดยรัฐบาลของ ส.ป.ป. ลาว
ทั้งนี้ หากผลการศึกษาความเป็นไปได้มีความชัดเจนประการใด บริษัทฯ จะได้รายงานความคืบหน้าให้ทราบต่อไป